ג'וני דפ

ג'ון כריסטופר "ג'וני" דֵפּ השני (באנגלית: John Christopher "Johnny" Depp ll ; נולד ב-9 ביוני 1963) הוא שחקן קולנוע, מפיק, אמן, מדבב ומוזיקאי אמריקאי, אשר עלה לגדולה בסדרת הטלוויזיה משנות ה-80 "רחוב ג'אמפ 21". הוא גילם את אדוארד ב"המספריים של אדוארד" (1990), ולאחר מכן שיחק בסרטים שוברי קופות כמו "סליפי הולו" (1999), "צ'ארלי בממלכת השוקולד" (2005), "סוויני טוד" (2008), "רנגו" (2011) וסדרת סרטי שודדי הקאריביים (2003-הווה) ובהמשך בתור גלרט גרינדלוולד בסרטי "חיות הפלא". הוא שיתף פעולה עם חברו, הבמאי טים ברטון, בשמונה סרטים, ביניהם: "צ'ארלי בממלכת השוקולד", "סוויני טוד: הספר השטן מרחוב פליט", "אד ווד", "אליס בארץ הפלאות" וסרט ההמשך "אליס מבעד למראה", "צללים אפלים" ועוד. דפ זכה לשבחים על גילומם של דמויות כמו אד ווד בסרט "אד ווד", ג'וזף די. פיסטון בסרט "דוני בראסקו", האנטר ס. תומפסון סרט ב"פחד ותיעוב בלאס וגאס", ג'ורג' יאנג בסרט "שאיפות", ושודד הבנקים ג'ון דילינג'ר בסרט "אויבי הציבור". סרטיו של דפ גרפו מעל 3.1 מיליארד דולר בארצות הברית ומעל 7.6 מיליארד בעולם. הוא נרשם ב-2012 בספר השיאים של גינס כשחקן בעל השכר הגבוה ביותר, עם שכר של כ-75 מיליון דולר. דפ נבחר לקבל את פרס דונוסטיה, שהוענק לו ב-22 בספטמבר 2021. זהו הפרס המכובד ביותר שמעניק פסטיבל הסרטים הבין-לאומי של סן סבסטיאן. בין השנים 2015-2017 דפ היה נשוי לשחקנית אמבר הרד. הגירושים שלהם משכו תשומת לב תקשורתית, שכן שניהם טענו להתעללות זה בזו. ההליך התגלגל לתביעות לשון הרע הדדיו. הההליך המשפטי, שהסתיים לטובתו של דפ, זכה לסיקור תקשורתי נרחב. התביעה אף עובדה לסרט דוקומנטרי על ידי "נטפליקס" שנקרא "דפ נגד הרד". דפ נולד בקנטקי שבארצות הברית, הוריו הם ג'ון כריסטופר דפ ובטי סו פלמר (לבית וולס), ולו אח ושתי אחיות. כשהיה בן 12 למד בכוחות עצמו לנגן על גיטרה. הוריו התגרשו בשנת 1978. בגיל 16 נשר מהלימודים במטרה להפוך לכוכב רוק. הוא הקים להקה שנקראה "The Kids", ולאחר זמן שונה שמה ל"שיטת ששת הרובים". דפ שיתף פעולה עם להקת "Rock City Angels" וכתב להם את השיר "מארי", בו הופיע. לורי אנה אליסון, חברתו באותה תקופה ואחות של מתופף בלהקה של דפ, הכירה לו את השחקן ניקולס קייג', שייעץ לו לפתוח בקריירת משחק והפנה אותו לסוכנות שלו. בשנת 1984 שיחק בתפקידו הראשון, בסרט "סיוט ברחוב אלם". בעקבות הסרט הפך במהירות לכוכב. לאחר מכן שיחק בסרט "שטח פרטי" בתפקיד ג'ק, אחד משני תאומים מתבגרים. כן שיחק בתפקיד השוטר טום הנסון בסדרת הטלוויזיה "רחוב ג'אמפ 21", במשך ארבע עונות. ושימש בתפקיד אורח בסרט שיצא לאקרנים בשנת 2012 "רחוב ג'אמפ 21" בכיכובם של צ'נינג טייטום וג'ונה היל. פריצת הדרך הקולנועית שלו הייתה בתפקיד הראשי בסרטו של טים ברטון, "המספריים של אדוארד". הוא המשיך לעבוד עם ברטון ושיחק בסרטים רבים שלו: "אד ווד" (1994), "סליפי הולו" (1999), "צ'ארלי בממלכת השוקולד" (2005), "סוויני טוד" (2007) "אליס בארץ הפלאות" (2010). בשנת 1993 כיכב בסרט לצד השחקנית פיי דאנאוויי בסרט "חלום אריזונה", סרט סוריאליסטי בבימוי של אמיר קוסטוריצה. בשנת 1997 כיכב בסרט "דוני בראסקו" לצידו של אל פצ'ינו, בו מתואר סוכן סמוי של ה-FBI שחובר למאפיונר ומתחיל להזדהות יותר עם כנופיית החברים החדשה שלו מאשר עם העבודה שלו, אשתו והמשפחה שלו. בשנת 2003 כיכב דפ בסרט שובר הקופות "שודדי הקאריביים: קללת הפנינה השחורה" בתפקיד קפטן ג'ק ספארו; הדמות הפכה לפופולרית ביותר, ותפקידו זיכה אותו בפרס גילדת שחקני המסך. בעקבות הצלחת הסרט הוא הופיע גם בסרטי ההמשך - "שודדי הקאריביים: תיבה של איש מת" (2006), "שודדי הקאריביים: סוף העולם" (2007), ו"שודדי הקאריביים: זרמים זרים" (2011). ארבעת הסרטים הפכו לשוברי קופות, כאשר סכום הכנסותיהם הכולל נאמד בכ-2.79 מיליארד דולר. הסרט החמישי "שודדי הקאריביים: נקמתו של סלזאר" יצא במאי 2017 ולפי הודעת המפיק, והקטע שהופיע בסרט לאחר הכתוביות, ככל הנראה הוא לא הסרט האחרון בסדרת הסרטים הזו. אומנם על שולחנם של אולפני דיסני כבר היה מכתב פיטורים עבור ג'וני דפ בהקשר לחלק הבא בסדרת שודדי הקאריביים אך לאחר עשרות ומאות אלפי מכתבי מעריצים שמתחננים לאולפני דיסני להשאירו הוא נשאר בתפקיד צילומים לסרט כבר החלו והוא עתיד לצאת בחודש מאי 2022 דפ שיחק בסדרת הסרטים "חיות הפלא והיכן למצוא אותן" בתפקיד גלרט גרינדלוולד, עד התפטרותו בנובמבר 2020. בשנת 2017 שיחק בסרט "רצח באוריינט אקספרס" של קנת בראנה שמבוסס על ספר באותו שם מאת אגאתה כריסטי. באוגוסט 2024 פורסם כי הסרט "Modi — Three Days on the Wings of Madness" בבימויו של דפ יוקרן לראשונה בפסטיבל הסרטים בסן סבסטיאן בספטמבר של אותה השנה. הסרט עוסק בצייר האיטלקי אמדאו מודיליאני, בכיכובו של ריקרדו סקאמרצ'ו, ומתאר אירועים כאוטיים בפריז במהלך 72 שעות בזמן מלחמת העולם הראשונה. הסרט כולל גם את השחקנים סטיבן גראהם, אל פצ'ינו ואנטוניה דספלט. "Modi" הוא סרט השני בבימויו של דפ, לאחר סרטו הראשון "דחף אמיץ" שיצא בשנת 1997 וזכה לביקורות שליליות. הקריירה של דפ מאופיינת במעבר תכוף בין ז'אנרים וסוגי דמויות, שבעקבותיו זכה להערכת הביקורת ולהצלחה קופתית. הוא היה מועמד לפרס אוסקר בקטגוריית השחקן הטוב ביותר שלוש פעמים: על תפקידו בסרט "שודדי הקאריביים: קללת הפנינה השחורה" (2003); על תפקידו בסרט "למצוא את ארץ לעולם לא" (2004) בו גילם את המחזאי ג'יימס מתיו ברי; ועל תפקידו כסוויני טוד בסרט המוזיקלי "סוויני טוד" (2007). דפ זכה בפרס גלובוס הזהב בקטגוריית השחקן הטוב ביותר בקומדיה/מחזמר על תפקידו בסרט זה; זאת הזכייה הראשונה שלו אחרי 7 מועמדויות. ב-24 בדצמבר 1983 נישא דפ לאליסון. בתחילת נישואיהם עבד דפ בעבודות מזדמנות, ואליסון עבדה כמאפרת. ב-1985 התגרשו השניים. לאחר הגירושין התארס דפ עם השחקנית שרילין פן, אך השניים לא התחתנו. וב-1990 התארס עם השחקנית וינונה ריידר. משנת 1998 חי דפ עם הזמרת-שחקנית הצרפתייה ונסה פאראדי. לזוג שני ילדים: לילי-רוז מלודי דפ (נולדה ב-1999), וג'ון "ג'ק" כריסטופר דפ השלישי (נולד ב-2002). ביוני 2012 נפרדו. ביוני 2013 החליט דפ להפוך לטבעוני והתנזר מאלכוהול, בעקבות דרישתה של בת זוגו החדשה, אמבר הרד. בפברואר 2015 השניים התחתנו. הרד הגישה בקשה לגירושין במאי 2016, לאחר שהיו נשואים במשך 15 חודשים, בטענה שדפ היה אלים כלפיה. בדצמבר 2018, הרד פרסמה מאמר עמדה בוושינגטון פוסט, בו היא אמרה שעקב הפיכתה לסמל של קורבן לאלימות זוגית, היא איבדה הזדמנויות עבודה ונענשה על ידי החברה. במרץ 2019 פורסם כי דפ מגיש תביעת דיבה על סך 50 מיליון דולר כנגד הרד עקב הנאמר באותו מאמר, אף על פי שהוא אינו מוזכר. ב-6 בפברואר 2020 פורסמו הקלטות בדיילי מייל שבהן נחשף כי הרד היא זו שהייתה אלימה מבין השניים. בנובמבר 2020 הפסיד ג'וני דפ בתביעת דיבה שהגיש נגד הסאן על כך שכינה אותו "בעל מכה", ובשל כך עזב את סדרת הסרטים "חיות הפלא" לבקשת אולפני האחים וורנר. ערך מורחב – המשפט של ג'וני דפ נגד אמבר הרד ב-11 באפריל 2022 החל משפט תביעת הדיבה של דפ נגד הרד אשר נמשך עד 27 במאי של אותה שנה, כשישה שבועות בסך הכל. ב-1 ביוני 2022 הוכרע המשפט כניצחון לטובת דפ, לאחר שחבר המושבעים קבע שהרד הוציאה את דיבתו בכל שלושת הסעיפים אשר פורסמו במאמר, ופסקו תשלום של 10 מיליון דולר על הפגיעה ו-5 מיליון דולר נוספים כפיצוי, שהורדו ל-350 אלף דולר על ידי השופטת בעקבות מגבלת הסכום בווירג'יניה. בנוסף פסקו חבר המושבעים על תשלום של 2 מיליון דולר לזכותה של הרד, לאחר שמצאו שעורך דינו של דפ הוציא את דיבתה בסעיף אחד מתוך שלושת סעיפי התביעה הנגדית. 1984 - סיוט ברחוב אלם - בתפקיד: גלן לנץ 1985 - שטח פרטי - בתפקיד: ג'אק 1986 - Slow Burn - סרט טלוויזיה - בתפקיד: דוני פליישר 1986 - פלאטון - בתפקיד: לרנר 1990 - נער שוליים - בתפקיד: וייד ווקר 1990 - המספריים של אדוארד - בתפקיד: אדוארד ידי מספריים 1991 - פרדי מת: הסיוט האחרון - בתפקיד: בחור בטלוויזיה 1993 - מה עובר על גילברט - בתפקיד: גילברט גרייפ 1993 - בני וג'וּן - בתפקיד: סאם 1993 - חלום אריזונה - בתפקיד: אקסל בריקמאר 1994 - אד ווד - בתפקיד: במאי הקולנוע אדוארד ווד 1995 - 90 דקות לרצח - בתפקיד: ג'ין ווטסון 1995 - איש מת - בתפקיד: ויליאם בלייק 1995 - דון חואן דה מרקו - בתפקיד: המאהב דון חואן דה-מרקו 1997 - דוני בראסקו - בתפקיד: דוני בראסקו/ ג'וני די 'ג'ו' פיסטון 1997 - דחף אמיץ - בתפקיד: רפאל 1998 - פחד ותיעוב בלאס וגאס - בתפקיד: ראול דיוק 1998 - L.A. Without a Map - בתפקיד עצמו/ ויליאם בלייק 1999 - השער התשיעי - בתפקיד: דין קורסו 1999 - סליפי הולו - בתפקיד: איכבוד קריין 1999 - אשת האסטרונאוט - בתפקיד: האסטרונאוט ספנסר ארמקוסט 2000 - שוקולד - בתפקיד: רו 2000 - לפני שהלילה יורד - בתפקיד: דון בון/ לוטננט ויקטור 2000 - האיש שבכה - בתפקיד: סיזר 2001 - ממעמקי הגיהנום - בתפקיד: המפקח אברליין 2001 - שאיפות - בתפקיד: ג'ורג' 2003 - היו זמנים במקסיקו - בתפקיד: שלדון סאנדס 2003 - שודדי הקאריביים: קללת הפנינה השחורה - בתפקיד: קפטן ג'ק ספארו 2004 - Happily Ever After - בתפקיד: ל'אינקונו 2004 - למצוא את ארץ לעולם לא - בתפקיד: סיר ג'יימס מאתיו בארי 2004 - חלון סודי - בתפקיד: מורטון 'מורט' רייני 2004 - ליברטין - בתפקיד: ג'ון וילמוט, רוזן רוצ'סטר השני 2005 - צ'ארלי בממלכת השוקולד - בתפקיד: וילי ונקה 2005 - חתונת הרפאים - דיבוב קולו של: ויקטור ון דורט 2006 - שודדי הקאריביים: תיבה של איש מת - בתפקיד: קפטן ג'ק ספארו 2007 - שודדי הקאריביים: סוף העולם - בתפקיד: קפטן ג'ק ספארו 2007 - סוויני טוד: הספר השטן מרחוב פליט - בתפקיד: הספר בנג'מין בארקר 2009 - אויבי הציבור - בתפקיד: ג'ון דילינג'ר 2009 - מופע הפלאים של דוקטור פרנסוס - בתפקיד: טוני 2010 - אליס בארץ הפלאות - בתפקיד: הכובען המטורף. 2010 - התייר - בתפקיד: פרנק טיילור 2011 - רנגו (דיבוב) - קולו של: רנגו 2011 - שודדי הקאריביים: זרמים זרים - בתפקיד: קפטן ג'ק ספארו 2011 - יומן הרום - בתפקיד: העיתונאי פול קמפ 2011 - ג'ק וג'יל - בתפקיד עצמו (ללא קרדיט) 2012 - רחוב ג'אמפ 21 - בתפקיד: סוכן ה-DEA טום הנסון (הופעת קמע) 2012 - צללים אפלים - בתפקיד: הערפד בארנבס קולינס 2013 - Lucky Them‏- בתפקיד: מת'יו סמית'. 2013 - הפרש הבודד - בתפקיד: האינדיאני טונטו 2014 - ניבים - בתפקיד: גי לופון 2014 - התעלות - בתפקיד: ויל קאסטר 2014 - אל תוך היער - בתפקיד: הזאב הרע 2015 - צ'ארלי מורדכי - בתפקיד: צ'ארלי מורדכי 2015 - חוקי הפשע - בתפקיד: ג'יימס "וויטי" בולגר 2016 - Donald Trump's The Art of the Deal: The Movie‏ - בתפקיד: דונלד טראמפ 2016 - יוגה הוזרז - בתפקיד: גי לופון 2016 - אליס מבעד למראה - בתפקיד: הכובען המטורף 2016 - חיות הפלא והיכן למצוא אותן - בתפקיד: גלרט גרינדלוולד 2017 - שודדי הקאריביים: נקמתו של סלזאר - בתפקיד: קפטן ג'ק ספארו 2017 - רצח באוריינט אקספרס - בתפקיד: אדוארד ראצ'ט 2018 - חיות הפלא: הפשעים של גרינדלוולד - בתפקיד גלרט גרינדלוולד 2018 - עולמם הסודי של גמדי הגינה - בתפקיד: שרלוק נומס (דיבוב) 2018 - מסיבת הפרידה של ריצ'רד - בתפקיד: ריצ'רד בראון 2020 - מחכים לברברים - בתפקיד: ג'ול 2021 - מינמטה - בתפקיד: יוג'ין סמית' 2023 - ז'אן דו בארי - בתפקיד: לואי החמישה עשר, מלך צרפת. 1987–1991 - רחוב ג'אמפ 21 2009 - בובספוג מכנסמרובע נגד הגל הגדול - בתפקיד: ג'קה קהונה לגונה ג'וני דפ, ברשת החברתית פייסבוק ג'וני דפ, ברשת החברתית אינסטגרם ג'וני דפ, ברשת החברתית טיקטוק ג'וני דפ, במסד הנתונים הקולנועיים IMDb (באנגלית) ג'וני דפ, באתר "אידיבי", מאגר הידע העברי לקולנוע ישראלי ועולמי ג'וני דפ, באתר AllMovie (באנגלית) ג'וני דפ, באתר Rotten Tomatoes (באנגלית) ג'וני דפ, באתר Box Office Mojo (באנגלית) ג'וני דפ, במסד הנתונים הקולנועיים KinoPoisk (ברוסית) ג'וני דפ, באתר אפל מיוזיק (באנגלית) ג'וני דפ, באתר ספוטיפיי ג'וני דפ, באתר AllMusic (באנגלית) ג'וני דפ, באתר MusicBrainz (באנגלית) ג'וני דפ, באתר Discogs (באנגלית) ג'וני דפ, באתר Songkick (באנגלית) ג'וני דפ, באתר Genius ג'וני דפ, באתר אנציקלופדיה בריטניקה (באנגלית) דקה אייטקנהד, הגרדיאן, לו הייתי פיראט, באתר הארץ, 11 בנובמבר 2011 עמנואל לוי, אהבה נושכת: כיצד הפך ג'וני דפ לערפד סקסי?, באתר Xnet‏, 15 במאי 2012 ליהי אלבז, קפטן טינופת: כך הפך ג'וני דפ מחתיך־על לאיש הכי מלוכלך בהוליווד, באתר Xnet‏, 6 באפריל 2013 חגית גינזבורג‏, 50 דברים שלא ידעתם על ג'וני דפ, באתר וואלה, 9 ביוני 2013 דודי כספי‏, ג'וני דפ: "אני לא מרגיש בן 50", באתר וואלה, 27 ביוני 2013 ענבל חייט, ‏איך הפך ג'וני דפ מכוכב על נערץ לגבר מושמץ?, באתר ‏מאקו‏, 25 באוגוסט 2016 איתן לשם, עכבר העיר, דוקטור ג'וני ומיסטר דפ: כוכב הדבר והיפוכו, באתר הארץ, 18 במאי 2017 אינה טוקר, הוליווד כבר לא כועסת על ג'וני דפ, באתר ynet, 27 במאי 2017 סטפן רודריק, רולינג סטון, ג'וני בארץ הבלהות, באתר "ידיעות אחרונות", 9 ביולי 2018 ג'וני דפ, דף שער בספרייה הלאומית יוני בינרט, נער שוליים: ג'וני דפ הגיע לפסגה רק כדי ליפול ממנה. האם יש לו דרך חזרה?, באתר ynet, 9 ביוני 2023 המספריים של אדוארד. ארה״ב 91׳. אגדה קסומה ומוזרה, חדשות, 24 בספטמבר 1993 "Johnny Depp — Box Office Data Movie Star". The-numbers.com. נבדק ב-30 ביוני 2011. {{cite web}}: (עזרה) Erenza, Jen (14 בספטמבר 2011). "Justin Bieber, Miranda Cosgrove, & Lady Gaga Are Welcomed Into 2012 Guinness World Records". RyanSeacrest.com. אורכב מ-המקור ב-2011-09-25. נבדק ב-16 בספטמבר 2011. {{cite web}}: (עזרה) Wiseman, Andreas (August 9, 2021). Johnny Depp To Receive San Sebastian Film Festival’s Highest Honor, The Donostia Award. Deadline Hollywood. Retrieved August 9, 2021 צעיר, קשוח ומתוק, חדשות, 31 בינואר 1992 חגי לוי, הרגליים, עצמות הלחיים, הבלתד הבוהק. פיי דנאווי חוזרת עם סרס חדש, "חלום אריחנה", חדשות, 7 במאי 1993 אורי קליין, קפטן ג'ק מנסה להצחיק את עצמו, באתר הארץ, 14 באוגוסט 2003 מור גורדון, גלריה, הארץ, ג'וני דפ ממשיך לשדוד את הקופות, באתר הארץ, 18 ביולי 2006 הדר תדמור, שודדי הקאריביים: קללת הממוריאל דיי - הסרט השלישי בסדרת "שודדי הקאריביים" איכזב בקופות, באתר הארץ, 29 במאי 2007 אורון שמיר, עכבר העיר, "שודדי הקאריביים 4": מיועד אך ורק לסחיטת כסף מהמעריצים, באתר הארץ, 19 במאי 2011 נתנאל שלומוביץ, החדש של "שודדי הקאריביים": פארק שעשועים צפוי, באתר הארץ, 27 במאי 2017 אורון שמיר, עכבר העיר, "רצח באוריינט אקספרס": המופע הלא מוצלח של קנת׳ בראנה, באתר הארץ, 9 בנובמבר 2017 Ellise Shafer, Johnny Depp’s ‘Modi’ Biopic to Premiere at San Sebastian Film Festival, Variety, ‏2024-08-20 (באנגלית אמריקאית) וינונה ריידר, חדשות, 29 בספטמבר 1991 איתי יעקב, לילי רוז דפ: הבת של ונסה פאראדי וג'וני דפ יוצאת אל אור הזרקורים, באתר Xnet‏, 5 באפריל 2015 ynet, רשמית: ג'וני דפ וונסה פאראדי נפרדו, באתר ynet, 19 ביוני 2012 אמבר הרד: ג'וני דפ הוא מתעלל סדרתי שגרם לי לחשוש לחיי, במדור "פנאי פלוס" באתר ynet‏, 28 במאי 2016 "Amber Heard: I spoke up against sexual violence — and faced our culture's wrath. That has to change". The Washington Post. 18 בדצמבר 2018. {{cite web}}: (עזרה) Nyren, Erin (2 במרץ 2019). "Johnny Depp Reportedly Sues Amber Heard for $50M Over Washington Post Op-Ed". Variety. נבדק ב-3 במרץ 2019. {{cite web}}: (עזרה) הגרדיאן והארץ, ג'וני דפ הפסיד במשפט נגד העיתון שטען כי הוא "בעל מכה", באתר הארץ, 2 בנובמבר 2020 הדלי פרימן, הגרדיאן, עלייתו היפה ונפילתו המכוערת של ג'וני דפ, באתר הארץ, 4 בנובמבר 2020 רוני פינצ'וק, דמיאן פצ'טר, ג'וני דפ ניצח במשפט לשון הרע נגד אמבר הרד, באתר ישראל היום, 1 ביוני 2022 רון גואטה, סופו של פרדי קרוגר, חדשות, 25 ביוני 1992 ג'וני דפ בסרט מהאגדות פורסם ב-28 באפריל 2013